Grace Nabaleke 43 omutuuze w’e Kyebando Nsooba nga musuubuzi w’emmere embisi ku Kaleerwe ne mutabani we Godfrey Kasujja 20 baagudde eddalu oluvannyuma lwa Nabaleke okukwata Lubaale w’ekika n’amutwala mwemu ku Kkanisa y’Abalokole ne bamwokya.
Abatuuze abaakulembeddwaamu Sam Kakande baategeezezza nti bombi babadde bafuuse mwami na mukyala kyokka nga beerigombera wa bweru.
Yayongeddeko nti Nabaleke abenganda ze baggya ne bamunenya olw’okuzannyira ku mpewo z’ekika n’azitwala mu Balokole ne bazookya oluvannyuma baabatwala ne mutabani e Masaka batereeze eby’ekika kyokka ne babaddukako ne badda mu kibuga.
Kasujja kati alinga kasiru, omuntu omulala tasobola kumubuuza kintu n’akiddamu okuggyako nnyina ky’ayongera ky’addamu nga yeefaanaanyirizaako omuvvuunuzi.
Nabaleke yabadde alogootana amannya abiri ag’abasumba b’Abalokole abatutumufu mu Kawempe nga bagamba nti beebalina ebintu by’ekika, Ensonga zaabwe ziri ku Poliisi y’e Kanyanya ku fayiro nnamba SD: 38/05/05/2011.
Â
Â
Â
Eyatutte lubaale mu Balokole ne bamwokya agudde eddalu
lug_Latn lug_Latn lug_Latn lug_Latn lug_Latn cym_Latn cym_Latn cym_Latn lug_Latn